פבלו טורה

פבלו טורה קארל (בספרדית: Pablo Torre Carral; נולד ב-3 באפריל 2003) הוא כדורגלן ספרדי המשחק בעמדת הקשר ההתקפי בז'ירונה בהשאלה מברצלונה, מהליגה הספרדית השלישית.

קריירת מועדונים

ראסינג סנטנדר 
טורה, נולד ב, קנטבריה, הצטרף למחלקת הנוער של ראסינג סנטנדר בשנת 2015, מ-CD מרינה ספורט. ב-15 באפריל 2020, בעודו שחקן נוער, חתם על חוזה מקצועי במועדון, עד יוני 2025.

טורה ערך את הופעת הבכורה שלו בבוגרים עם קבוצת המילואים של המועדון, ראיו קנטבריה, ב-19 ביולי 2020, כשפתח בתיקו 1–1 בחוץ מול ז'ימנסטיקה טורלבגה, לפלייאוף העלייה לליגה הרביעית. באוגוסט, בן 17 בלבד, הוא היה חלק מסגל הקבוצה הראשונה בקדם העונה, והועלה לסגל הקבוצה הראשי בספטמבר.

טורה ערך את הופעת הבכורה שלו בקבוצה הראשונה של ראסינג ב-18 באוקטובר 2020, ופתח במשחק הראשון של עונת 2020/21 בסגונדה דיויסיון B, תיקו ביתי 1–1 מול קלוב פורטוגלטה. הוא הבקיע את השער הראשון שלו בבוגרים ב-21 בפברואר 2021, כשכבש את השער השני של קבוצתו בניצחון הביתי 3–1 על לארדו. שישה ימים לאחר מכן, הוא כבש צמד בניצחון החוץ 4–0 על ברקלדו.

לאחר שפתח באופן קבוע במהלך עונתו המלאה הראשונה בבוגרים, טורה קיבל את החולצה מספר 10 לקראת עונת 2021/22 בפרימרה דיויסיון RFEF. הוא כבש עשרה שערים ב-32 משחקים (כולל פלייאוף), וראסינג זכתה באליפות ועלתה לסגונדה דיויסיון.

ברצלונה 
ב-4 במרץ 2022, ברצלונה הגיעה להסכם עם ראסינג על העברתו של טורה תמורת תשלום של 5 מיליון אירו בתוספת בונוסים, והוא שובץ לקבוצת המילואים של המועדון, ברצלונה אתלטיק מהפרימרה דיויסיון RFEF, לעונת 2022/23. ב-15 ביוני אותה שנה הוא חתם על חוזה עד יוני 2026.

חיים אישיים 
אביו של טורה, אסטבן, היה גם הוא כדורגלן, ושיחק בעמדת הקשר בראסינג סנטנדר במשך רוב הקריירה שלו.

סטטיסטיקות קריירה 
נכון ל-

קישורים חיצוניים

הערות שוליים 

כדורגלני ברצלונה אתלטיק
כדורגלני ראסינג סנטנדר
קשרי כדורגל ספרדים
כדורגלנים ספרדים
ספרדים שנולדו ב-2003